runetrust/blame-folketinget-dk huggingface dataset:
Birte Weiss (S), 2000-11-24:
Jeg har opfattet det modsatte, nemlig at man er gået ind i processen med ildhu, med en vældig appetit på at få DTU til at være et universitet, som ikke blot kan levere fremragende forskning, men som også er i stand til at virke så attraktivt i unge menneskers opfattelse, at de vælger en naturvidenskabelig eller teknisk uddannelse.
Anders Fogh Rasmussen (V), 1998-03-27:
Må jeg ikke først sige til hr. Vernersen, at han tilsyneladende ikke har læst det forslag om frit valg for børnefamilierne, som Venstre og De Konservative lagde frem under valgkampen, og som gik ud på at give kommunerne frihed til at kunne give et tilskud direkte til de familier, der selv ville finde en løsning på børnepasningen.
Marianne Jelved (RV), 2008-05-08:
Derfor skal den aftale, som vi nu håber at ministeren bekræfter om lidt, forstås meget klart i den her sammenhæng, for selv om vi er enige om at se positivt på fordelingen af globaliseringsmidlerne, næste gang vi skal fordele midlerne derfra, altså at se positivt på professionshøjskolerne og erhvervsakademierne, skal det ikke forstås på den måde, at vi er parate til at fylde et givet hul op.
Dennis Flydtkjær (DD), 2025-04-22:
For jeg går ud fra ordføreren, når man siger sådan, er enig i, at det ikke er rimeligt over for de mange danskere derude, der ikke ved nu, hvad det er, man skal spare op til, og hvornår, når man åbner den her debat uden at flytte på brikken fra den her skakmetafor.
Samira Nawa (RV), 2022-04-22:
Det er hele Retsudvalget, der har sendt det her brev til ministeren, fordi vi har en oprigtig interesse i at komme til bunds i det og få løst de problemer, som ministeren står og har en interesse i at få løst, og som vi andre også gerne vil løse og ikke bare på en symbolsk måde, men på en rigtig og god måde, så vi netop får givet de unge mennesker den tryghed, de har behov for.
Lene Espersen (KF), 2003-01-23:
Jeg er meget glad for, at vi i dag får mulighed for at drøfte udviklingen i det internationale politisamarbejde, og jeg er meget åben over for en mekanisme, der kan sikre, at vi også fremover får lejlighed til med regelmæssige mellemrum at drøfte udviklingen ikke kun inden for politisamarbejdet, men for hele det vigtige internationale samarbejde om kriminalitetsbekæmpelse. Forhandling
Jens Peter Vernersen (S), 2006-10-11:
Der er jo ikke noget at sige til, at folk regner med det, når de kan se det sådan i lovforslaget og får det bekræftet i et svar til Finansudvalget på det her spørgsmål; og så bliver de noget forundrede, noget forbavsede over, at det så er noget helt andet, der kommer ud af det.
Martin Henriksen (DF), 2009-04-17:
Vi har jo forstået i Dansk Folkeparti, at når der er nogle ekstraordinære situationer, kan man godt stemme for ekstraordinære stramninger, og der er virkelig en jernnæve bagved Socialistisk Folkepartis integrationspolitik - nu vil man virkelig sætte grænser og sige: Det vil vi finde os i, og det vil vi ikke finde os i.
Troels Lund Poulsen (V), 2020-10-08:
: Hvad er årsagen til, at man, når man nu lægger så afgørende vægt på, at der skal ske store fremskridt i forhold til reduktion af CO 2 , så i de aktuelle forhandlinger om bilerne og afgiftsomlægningen har et meget beskedent ønske om, at der skal være 500.000 grønne biler i 2030, og ikke ønsker at bruge flere penge på den grønne omstilling?
Sophie Løhde (V), 2025-04-23:
Herudover skal man være opmærksom på, at selv om man som sygeplejerske ikke for nuværende får en evalueringsansættelse, altså hvis det ikke er muligt, så kan vedkommende dog godt fortsat få mulighed for at kunne komme i arbejde som f.eks. social- og sundhedshjælper og dermed også blive i Danmark.
Jens Joel (S), 2014-06-02:
Det er, fordi vi mener, at man med den opgave, som man løfter i GGGI ved at gå ind og lave noget kapacitetsopbygning og ved at gå ind og hjælpe, så de lokale myndigheder, de nationale myndigheder i de forskellige lande kan gøre noget, har en forudsætning for at kunne komme til at hjælpe på en måde, som faktisk er ret enestående.
Kristian Thulesen Dahl (DF), 2003-12-18:
Vi mener også, som jeg sagde i fredags, at i forbindelse med den kommende valgkamp bør man diskutere, hvordan skattepolitikken skal være i den kommende valgperiode, og i den diskussion kan man så nå frem til, om skattestoppet skal fortsætte, eller det skal justeres. Når vi mener, det er rigtigst at tage diskussionen i forbindelse med en kommende valgkamp, skyldes det, at så ved befolkningen, hvad den får, alt efter hvilke politikere den vælger.
Lisbeth Bech-Nielsen (SF), 2021-12-22:
Det, jeg selvfølgelig spørger lidt ind til, er det arbejde, vi skal i gang med i det nye år i forhold til at se på nogle af de ydelser, fattigdomsydelser, der blev indført under den borgerlige regering, som jo er det, der har ansvaret for størstedelen af de flere fattige børn, der er.
Thorkild B. Fransgaard (FP), 1999-01-15:
Og det mener jeg heller ikke, fordi der hele tiden skal udarbejdes tillæg til lokalplanerne, for at man kan følge med udviklingen. Der er efterhånden så meget planlægningsarbejde, at mange projekter bliver forsinket, ja, og mange opgives, og derfor står vi i den situation, vi gør, at det hele er mere eller mindre ved at gå i stå rundt omkring i det private erhvervsliv.
Søren Egge Rasmussen (EL), 2016-04-28:
Og i den forbindelse vil jeg gerne høre, om det er ordførerens vurdering, at problemerne ude i kommunerne er løst, eller om der stadig væk er behov for at hjælpe kommunerne med at få sat lidt mere turbo på de nødvendige renoveringer, så vi kan få et ordentligt indeklima i de danske folkeskoler.
Peter Skaarup (DF), 2011-10-12:
Nu skal man jo næppe være særlig uvidende om politiske forhold for som minister at undgå at bemærke, at fremtrædende aviser har forskellige artikler om regeringens ministre, og der var jo i Ekstra Bladet den 4. oktober en meget omfattende artikel – også med dokumentation for, at den pågældende minister tilsyneladende har modtaget midler illegalt som formand for Danmarks Kommunistiske Parti.
Morten Østergaard (RV), 2009-04-21:
Men som det jo fremgår af det her notat, som sundhedsministeren omtalte tidligere, som er oversendt til Retsudvalget, er der jo bl.a. nogle af de samme risikofaktorer, som der er ved almindelig rygning, altså at man får lungekræft, men derudover også en lang række både akutte og længerevarende skadeeffekter af hashrygning med nogle psykologiske, psykiatriske, resultater med angst og panik hos især uerfarne brugere og udvikling af afhængighed og nedsat intellektuel funktion osv. osv.
Anne-Marie Meldgaard (S), 2002-11-26:
Deltagerbetaling og afskaffelse af arbejdsgiverbidrag giver ikke mere uddannelse til dem, der har allermest brug for det, tværtimod er det svært at se, hvordan en målsætning om livslang læring skal kunne opfyldes, når der opføres barrierer i stedet for at åbnes døre.
René Skau Björnsson (S), 2005-04-28:
Men mit hovedargument er sådan set, at vi gør betydelige fremskridt i den sag via de målrettede initiativer, vi har taget, og derfor synes jeg, vi skal forfølge det spor, og jeg vil gerne være med til sammen med ordførerne at se på, om man kan være mere ambitiøs på det her felt, sådan at de, der spontant bakker op om denne her idé, betrygges med hensyn til, at det er et forkert metodevalg.
Pernille Frahm (SF), 2008-02-22:
Altså, jeg er ligeglad med, hvilken farve katten har, bare den fanger mus, så hvis vi kan finde en måde at få gennemført de ting på, behøver det ikke være i form af et lovforslag eller et beslutningsforslag eller en anden form for forslag, som kan være på kant med f.eks. folkeskoleloven.
Jan E. Jørgensen (V), 2012-05-30:
Jeg vil i stedet for spørge til det, som statsministeren sagde på sit pressemøde, og det var altså ikke i går, men nu må det være i forgårs, hvor statsministeren sagde følgende: Denne skattereform er netop en skattereform, som også vil øge deltagelsen på arbejdsmarkedet.
Ole Vig Jensen (RV), 1997-12-02:
På baggrund af Ombudsmandens endelige redegørelse af 20. november 1997 om forældrebetaling i forbindelse med lejrskoler og skolerejser m.v. har jeg taget initiativ til, at der allerede i indeværende folketingssamling vil blive fremsat et forslag til ændring af folkeskoleloven med henblik på at præcisere, om og i hvilket omfang forældre kan afkræves betaling til disse aktiviteter.
Anne Valentina Berthelsen (SF), 2020-06-10:
Jeg tænker, at der løser vi det bedst med en fælles beretning i udvalget, hvor vi hjælper finansministeren til at komme lidt nærmere på, hvornår vi kan komme i gang med tingene, men stadig med respekt for, at når vi snakker om den økonomiske ramme, der er til trafikinvesteringer, så er det jo altså to forskellige ting: om det er fremrykning, vi snakker om, eller om det er den store infrastrukturplan, som forhåbentlig snart kan blive forhandlet på plads.
Lars Løkke Rasmussen (V), 2002-05-22:
Om ikke andet så er det jo sådan, at det af modellen, som den er skruet sammen i Folketinget, hvor jeg jo også glæder mig over, at spørgerens parti bakkede op om lovgivningen, fremgår, at der til september skal være en slags status over, hvordan arbejdet skrider frem.
Line Barfod (EL), 2009-11-12:
Men det er jo ikke det samme, at der sidder nogle embedsmænd fra ministerierne, som at de myndigheder og organisationer, der rent faktisk står med opgaven, sidder sammen rundt om et bord, altså at både myndigheder, institutioner og frivillige organisationer sidder sammen om et bord og laver en fælles plan for, hvad det er, man skal gøre, og jævnligt snakker sammen om, hvad det så er, man gør, og hvad det er, man kan gøre for at rette op på det.
Pia Adelsteen (DF), 2016-11-08:
Jeg siger det, fordi en af årsagerne til, at vi i hvert fald gik med i aftalen, helt klart er, at vi synes, klagesystemet skal afspejle, som der står i teksten, en bedre balance mellem hensynet til vækst og udvikling over for hensynet til natur og miljø.
Søren Søndergaard (EL), 2022-04-08:
Så mit første spørgsmål lyder: Kan hr. Martin Lidegaard ikke bekræfte, at hvis ikke krigen var kommet den 24. februar, så ville der have været et flertal her i Folketinget, som ville have pålagt regeringen at gennemføre en folkeafstemning om forsvarsforbeholdet?
Keld Albrechtsen (EL), 1999-11-18:
Så endelig til ministeren: Jeg håber ligesom SF, at vi kan få en meget grundig gennemgang af de her forskellige problemer under udvalgsarbejdet, for selv om nu slaget blev tabt i første omgang i EU med hensyn til vedtagelsen af direktivet, så må vi jo prøve at kæmpe til stregen om de konkrete punkter og gøre, hvad der kan gøres her i implementeringsfasen.
Christian Langballe (DF), 2011-12-20:
Men der er noget andet, jeg synes der er at sige i den her debat, og det er, at hvis Venstre gang på gang slår på tromme og blæser i trompet mod det forhold, at navne på statsløse, som ikke er PET-godkendte, alligevel kommer til at stå på lovforslaget om indfødsretsret, og man så bare stemmer ja til det, selv om man har kritiseret det, så betyder det jo bare, at man giver regeringen et alibi for at sætte endnu flere på lovforslaget.
Holger K. Nielsen (SF), 2006-02-22:
Med hensyn til værnepligten var det jo ikke uinteressant at høre hr. Tom Behnke komme med en stor historisk redegørelse for, at det her er udtryk for konservativ politik, som den blev udmøntet for 90 år siden, ikke mindst da Det Radikale Venstre for 90 år siden var Det Konservative Folkepartis hovedmodstander.
Kristian Thulesen Dahl (DF), 1998-05-06:
Og den måde statsministeren så siger at hr. Frank Dahlgaard fortolker det på, er, at ifølge hr. Frank Dahlgaard kan vi efterfølgende springe ud af det mellemstatslige samarbejde, der er om Schengen, og som er en del af EU's traktatgrundlag.
Mogens Jensen (S), 2005-05-31:
Det er, som om man slet ikke har forstået, hvilken betydning det har for et lille land som Danmark at have en alsidig og mangfoldig presse, ikke alene en dagspresse, hvilket åbenbart bekymrer mest, der dagligt kan gå i haserne på regeringen, men altså også nogle fag- og foreningsblade, der leverer fordybelse og sammenhængskraft til millioner af danskere.
Ritt Bjerregaard (S), 2004-03-25:
Det vil sige, at fødevareministeren pålægges at tilbageholde 10 pct. af den afkoblede støtte på ca. 7,4 mia. kr. inden for de enkelte sektorers andel af det nationale støtteloft med henblik på at yde en tillægsbetaling til landmændene i de berørte sektorer.«
Morten Helveg Petersen (RV), 2005-01-14:
Jeg vil blot bede hr. Adelskov om at holde det standpunkt op mod, hvad der sker på det kommunale område i øjeblikket med strukturreformen, hvor man jo lægger op til at gennemføre lovpakker, hvor man overhovedet ikke aner, hvad de økonomiske konsekvenser er.
Line Barfod (EL), 2004-02-17:
Det er selvfølgelig også vigtigt, at vi i det arbejde, der kommer i gang, ser på Færøerne og Grønlands forhold og taler med deres repræsentanter om, hvordan de skal indgå i det kommende arbejde, og hvordan en kommende grundlov kan tage højde for den situation, at et flertal på Færøerne og Grønland på et tidspunkt måtte ønske at få en større selvstændighed, end de har i dag.
Peter Skaarup (DD), 2025-11-27:
Der må vi nok være helt ærlige i Danmarksdemokraterne, for vi ønsker grundlæggende en mere enkel og mere effektiv beskæftigelsesindsats, men hvis kommunerne ikke får de rigtige redskaber og den nødvendige økonomi, risikerer vi jo sådan set, at den reform mister sin effekt, og det er der jo så også nogle, der gør opmærksom på i de her forskellige høringssvar, der er kommet.
Søren Krarup (DF), 2005-05-12:
Må jeg så lige sige, at det jo er sådan, at det er en genfremsættelse af et beslutningsforslag fra april sidste år, hvor vi også havde en efter min mening utrolig overfladisk debat, og hvor jeg nok vil sige, at den daværende socialdemokratiske ordfører, fru Lotte Bundsgaard, afslørede en fuldstændig uvidenhed om, hvad det var, hun udtalte sig om.
Mogens Jensen (S), 2007-01-31:
»Vil statsministeren redegøre for, hvordan han tolker det særlige ansvar, han som pressens minister har for at sikre pressens ytringsfrihed og redaktionelle frihed i Danmark, og om han finder, at hans offentlige angreb på Danmarks Radios troværdighed og krav om specielle undersøgelser af DR er foreneligt med dette særlige ansvar?«
Pernille Sams (KF), 2000-12-14:
Det er ærgerligt, at denne debats taletidsregler forhindrer, at vi kan få Socialdemokratiets svar på de helt grundlæggende erhvervspolitiske spørgsmål, men hr. Jan Petersen svarede på ét spørgsmål, nemlig mit spørgsmål om, hvorvidt regeringen havde et bud på, hvordan man stopper skatteflugten af dygtige medarbejdere i de nye biotek- og IT-virksomheder.
Peter Hummelgaard (S), 2025-04-04:
Med forbehold for, at jeg måske gerne vil vende tilbage på skrift om det, vil jeg sige, at det konkrete arbejde med det kosterregister, altså det tyve- og kosterregister, som fru Helle Bonnesen henviser til, og som bl.a. regeringen arbejder på og laver sammen med Det Kriminalpræventive Råd og TrygFonden, er, som jeg husker det, i to forskellige spor.
Lars Løkke Rasmussen (V), 2011-04-13:
Den store skattereform, vi lavede i 2009, flytter jo skat fra det, vi gerne vil have mere af, nemlig arbejde – jeg troede, vi var enige om at få danskerne til at arbejde lidt mere, 6, 8, 10, 12 minutter, det ville være fint – mod så til gengæld at tage noget mere skat ind på det, vi vil have mindre af, nemlig energi, forurening og den slags ting.
Line Barfod (EL), 2008-02-27:
Betyder det helt konkret, at det, ministeren siger vi godt kan forberede os på, er, at der skal flere børn pr. pædagog i børnehaverne, at der skal flere børn pr. lærer i folkeskolen, at vi altså skal hæve klassekvotienten i forhold til den, vi har nu, og at hjemmehjælperne får endnu mindre tid til hver enkelt ældre?
Lotte Rod (RV), 2025-05-07:
For det er jo dét, der gør, at de konflikter, den modstand og de grænseprøvninger, som jo er en vigtig og sund del af enhver dannelsesproces, bliver en god erfaring, altså fordi børnene bliver ansvarliggjort og får hjælp, så de kan lære af det, og sådan at det ikke kommer til at kamme over i de frygtelige tilfælde, vi har hørt om.
Birthe Skaarup (DF), 2002-01-15:
Nu er det ikke lang tid siden, at der kom en rapport fra KL, Amtsrådsforeningen og Sundhedsministeriet, hvilket sundhedsministeren også nævnte, hvor der blev sat fokus på de meget syge patienters mulighed for at blive behandlet, men også hvor der lå en anbefaling i, at personalegrupperne i Danmark skal udrustes bedre.
Tove Videbæk (KRF), 2003-01-16:
Der blev sagt: Selvstyrekommissionens arbejde tager sit udgangspunkt i et ønske om, at Danmark og Grønland i fællesskab finder frem til den bedst mulige samarbejdsform, en samarbejdsform, der tager sit udgangspunkt i Grønlands økonomiske og erhvervsmæssige betingelser og eget engagement, og det er afgørende for begge parter, at begge parter i fællesskabet hver for sig har en opfattelse af, at indholdet i et nyt partnerskab er rimeligt.
Villy Søvndal (SF), 2003-02-19:
Jeg synes sådan set, der er vigtigere ting at diskutere end min ringe person, nemlig at den her verden dag for dag bevæger sig stadig tættere på en krig, hvis konsekvenser ingen kan overse - det tror jeg heller ikke statsministeren kan - også i forhold til, hvad den udløser af humanitær katastrofe i området.
Jan E. Jørgensen (V), 2024-10-03:
For ja, det er vigtigt for Venstre at få nedbragt skatten, men nu tror jeg altså også, det er sådan, at hvis man er et arbejderparti, som Socialdemokratiet jo også er, synes man egentlig også, det er fair nok, at folk, der arbejder, også får noget ud af arbejdet og får lov til at beholde noget for sig selv.
Helene Liliendahl Brydensholt (ALT), 2024-05-15:
Hvis ikke vi tilbyder den nødvendige økonomiske støtte, risikerer vi, at unge øboere, som ikke kan få økonomisk hjælp fra kommunen eller fra familien, ikke kan starte på en ungdomsuddannelse, og det ville vi være rigtig kede af i Alternativet.
Morten Bødskov (S), 2014-05-15:
Et af de soleklare svar, vi dog alligevel har fået, er jo, at Dansk Folkeparti ikke mener, at man skal bekæmpe social dumping via et tættere samarbejde i Europa, og det tror jeg virkelig overrasker mange, ikke mindst alle dem, der er aktive på chauffør- og transportområdet, som jo hver eneste dag er udfordret af løndumping.
Mogens Lykketoft (S), 2001-04-27:
, men hvis plurilaterale aftaler kan være et skridt på vejen, og hvis udviklingslandene ser positivt på dem, så vil regeringen være åben over for ideen. På konkurrenceområdet finder regeringen det rimeligt, at der som minimum stilles krav om etablering af nationale konkurrenceregler i WTO-landene.
Anne Grete Holmsgaard (SF), 2004-05-06:
Har regeringen en strategi for det, hvis det bliver en fiasko? Når vi så ser på den aftale, vi har indgået, og ser på, hvad der er næste etape, er det helt indlysende, at næste etape er at få fastlagt en langsigtet energipolitik for Danmark og for Danmarks politik i EU.
Christian H. Hansen (DF), 2000-02-11:
Det er kun et lille opklarende spørgsmål til den socialdemokratiske ordfører, hr. Erling Christensen, og det går lidt på det med opkrævning af gebyr i forbindelse med de lovpligtige blindalarmer: Nu er det sådan, at der også findes alarmer, som ikke er lovpligtige, og dér har man et stykke tid haft mulighed for at opkræve et gebyr, og jeg har talt med nogle brandvæsener, som har gjort det, at de har opkrævet et beløb på ca. 2.700 - 2.800 kr., og det gebyr har de så selv fået lov til at beholde.
Jakob Engel-Schmidt (V), 2015-03-25:
Ministeren skal jo ikke glæde sig for tidligt, for hvis jeg nu havde lidt større humoristisk sans, end tilfældet er, ville jeg jo sådan set vurdere, om vi ikke alle sammen skulle stilles for en rigsret, for med ministerens svar og regeringens seneste udspil lægger man jo op til, at man kan løse samtlige Danmarks integrationsproblemer med 44 mio. kr., når man sådan fra regeringens side i den nye integrationspakke ønsker at få 44.000 nydanskere i arbejde.
Lars Barfoed (KF), 2013-05-29:
Efter 10 års troværdig og fast kurs om den økonomiske politik med Det Konservative Folkeparti som garant for, at der blev gennemført de nødvendige reformer, er landet nu sendt ud i et økonomisk slalomløb, hvor hvert sving til højre straks bliver afløst af en tur til venstre side i salen.
Mette Frederiksen (S), 2009-04-14:
Vi hører en ny statsminister, der stiller sig op og taler om behovet for social sammenhængskraft, og så skal vi mindre end en time efter andenbehandle et beslutningsforslag, som lige præcis handler om det tema - et beslutningsforslag, som ikke er fyldt med alle mulige flotte ord og paroler, men som er fyldt med indhold, og som er fyldt med den mulighed, at Folketinget kan ændre på en politisk strategi, der er så fejlslagen, og som er så usympatisk, som de her fattigdomsydelser er udtryk for.
Karsten Hønge (SF), 2025-12-05:
Der er to ting i det her, nemlig at det her faktisk vil forringe resocialiseringen og muligheden for at komme tilbage på arbejdsmarkedet, og dernæst, at man fra fagbevægelsens side her foreslår, at man laver en konkret vurdering i et samarbejde mellem de sociale myndigheder og kriminalforsorgen, i stedet for at der er sådan en automatik i det, hvor en dommer idømmer det.
Mattias Tesfaye (S), 2021-04-08:
En af de mange opholdstilladelser handler om, at man, hvis man har været i 2 års uafbrudt beskæftigelse i den samme virksomhed til normale løn- og ansættelsesvilkår, kan få en ny opholdstilladelse på den ordning, så længe man er i den beskæftigelse eller i det ansættelsesforhold.
Mikkel Dencker (DF), 2017-05-10:
Desuden blev det også tilbage i november måned sidste år i den aftale, der blev lavet om afskaffelsen af PSO'en, netop aftalt, at der skal udarbejdes et konkret oplæg til, hvordan man kan ændre på konkurrenceforholdet mellem biomasse og andre former for brændsel, eller alternativt at fremme brugen af varmepumper i fjernvarmesektoren.
John Vinther (KF), 1997-12-03:
En del af den konservative folketingsgruppe er af den opfattelse, at den løsning, justitsministeren lagde på bordet i maj måned med udgangspunkt i udtalelsen fra Det Dyreetiske Råd, og som resulterede i, at man nu ved slagtningen af kvæg skal bedøve dyret efter boltpistolmetoden umiddelbart efter halsoverskæringen, er en rigtig løsning, der på afbalanceret vis søger at forene de to - det erkender jeg - svært forenelige hensyn, nemlig på den ene side hensynet til dyrevelfærden og på den anden side hensynet til de religiøse minoriteter.
Jesper Langballe (DF), 2005-11-03:
Alt tegner til enighed mellem regeringspartierne og Dansk Folkeparti om, at denne danskprøve, der giver adgang til indfødsret, skal være på et ordentligt niveau og ledsages af en prøve i almen viden om tankesættet i det land, hvis statsborgere ansøgerne vil være.
Ane Halsboe-Jørgensen (S), 2025-05-08:
Det handler om forældre, som oplever, at deres helt små børn starter deres liv med at være indlagt på hospitalet og derefter skal færdigbehandles hjemme, og de forældre, der står i den fuldstændig ubærlige og forfærdelige situation at miste et barn, som de i årevis har gjort, hvad de kunne for at passe derhjemme.
Anne-Mette Winther Christiansen (V), 2009-05-19:
Tilgiv mig, at jeg lige har lavet et lille pixi-resumé af, hvad der stod i teksten ved ministerens fremsættelse, men det er så væsentlige oplysninger for hele erhvervslivet, at vi netop nu ændrer på AER-ordningen, og at vi har lyttet til LO og DA, som er kommet med et samlet oplæg til forhandling, at det lige måtte til referat en gang mere.
Jens Joel (S), 2025-06-11:
Alligevel siger SF, at man siger nej til de værn, vi kan stille op, så mit banale spørgsmål er: Har SF et andet værn, som man ønsker at beskytte velfærdssamfundet med, eller er det bare bragesnak, at vi trods alt skal have grænser for, hvem der kan komme hertil udefra, og hvad de kan få?
Lene Espersen (KF), 2011-05-17:
Hovedparten – mere end 90 pct. af de klager, der modtages – afvises imidlertid, fordi de ikke lever op til kravene for at indklage en sag, og derfor giver det faktisk rigtig god mening, at noget af det, vi selvfølgelig skal have sat endnu bedre i system, er et filtreringssystem, så man får filtreret, om man så må sige, alle de åbenbart grundløse sager fra.